Selve årsmøte-delen blir lørdag 5.april kl 13.30,

men det er mye mer som skjer den helga.

**Fredag kveld**:

Vi begynner med en spennende samling fredag kveld kl 19, med mye sang og musikk + basar! Sarah og David Åström fra Sverige, og Havdur fra Reme står for det musikalske, og Imf-leder Runar Landro deler Guds ord med oss. Det blir også enkel bevertning i løpet av kvelden. Håper mange har lyst å være med på denne flotte kvelden.

**Overnatting:**

 Har du lyst å slippe å kjøre hjem på kvelden, så er du hjertelig velkommen til å overnatte på Audnastrand til lørdagen! Pris for overnatting, kveldsmat og frokost lørdag morgen: 700,-. Send en mail eller ring kontoret dersom du ønsker overnatting. **(sor@imf.no/ 38258380).**

**Lørdag:**

Program for lørdagen ser du på plakaten, og møtene er åpne for alle. Skal du være utsending på årsmøtet må vi ha påmelding. Det samme gjelder om du vil bestille måltider. Legg merke til at det blir opplegg for barna både under bibeltimen, og forhandlingsmøtet.

**Søndag** kl 11.00 blir Runar, Sarah og David med på møte på Reme bedehus.

Vi har tro for at dette blir en fin helg på Audnastrand! Håper mange vil sette av helga og støtte opp om kretsens årsmøte.